U-I-23/13, Up-94/13
Natisni
Opravilna št.:
U-I-23/13, Up-94/13
Datum odločitve:
23. 9. 2014
ECLI:
ECLI:SI:USRS:2014:U.I.23.13
Akt:
Zakon o pravdnem postopku (Uradni list RS, št. 73/07 – uradni prečiščeno besedilo in 45/08) (ZPP)

Ustavna pritožba zoper sklep Vrhovnega sodišča št. II DoR 261/2012 z dne 8. 11. 2012
Izrek:
Pobuda za začetek postopka za oceno ustavnosti tretjega in šestega odstavka 367.b člena Zakona o pravdnem postopku (Uradni list RS, št. 73/07 – uradni prečiščeno besedilo in 45/08) se zavrne.
Ustavna pritožba zoper sklep Vrhovnega sodišča št. II DoR 261/2012 z dne 8. 11. 2012 se ne sprejme.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
Pravna podlaga:
Člen 26.2, 55.b.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon, posamični akt
Vlagatelj:
Antonija Kodrič, Ljubljana
Datum vloge:
16. 1. 2013
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US30498
Dokument v PDF obliki:
U-I-23-13, Up-94-13.pdf
137 KB
Prenesite datoteko
U-I-23/13-5
Up-94/13-6
23. 9. 2014
SKLEP
Ustavno sodišče je v postopkih za preizkus pobude in ustavne pritožbe Antonije Kodrič, Ljubljana, ki jo zastopata Igor Zorčič in Nataša Vrečar Zorčič, odvetnika v Brežicah, na seji 23. septembra 2014
sklenilo:
1. Pobuda za začetek postopka za oceno ustavnosti tretjega in šestega odstavka 367.b člena Zakona o pravdnem postopku (Uradni list RS, št. 73/07 – uradni prečiščeno besedilo in 45/08) se zavrne.
2. Ustavna pritožba zoper sklep Vrhovnega sodišča št. II DoR 261/2012 z dne 8. 11. 2012 se ne sprejme.
OBRAZLOŽITEV
1. Pobudnica izpodbija v izreku navedeni določbi Zakona o pravdnem postopku (ZPP). Zatrjuje neskladje z 22. in 23. členom Ustave.
2. Pobudnica vlaga tudi ustavno pritožbo zoper sklep, s katerim je Vrhovno sodišče zavrglo njen predlog za dopustitev revizije.
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa,  sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Pomembno ustavnopravno vprašanje, kadar se pobuda vlaga hkrati z ustavno pritožbo, pa je lahko samo tisto, ki je odločilno za sprejem ustavne pritožbe v obravnavo. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je Ustavno sodišče zavrnilo (1. točka izreka).
4. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).
5. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik
Zanj
dr. Jadranka Sovdat
Podpredsednica